CELEX: 32014D0523
Language: lt
Date: 1407110400000
Title: 2014/523/ES: 2014 m. rugpjūčio 4 d. Komisijos įgyvendinimo sprendimas, kuriuo dėl Kuveito įrašo trečiųjų šalių ar jų dalių, iš kurių į Sąjungą leidžiama importuoti gyvus arklinių šeimos gyvūnus ir arklių rūšių gyvūnų spermą, kiaušialąstes ir embrionus, sąraše iš dalies keičiamas Sprendimo 2004/211/EB I priedas (pranešta dokumentu Nr. C(2014) 5440)  Tekstas svarbus EEE

6.8.2014   
            
            
               LT
            
            
               Europos Sąjungos oficialusis leidinys
            
            
               L 233/33
            
         KOMISIJOS ĮGYVENDINIMO SPRENDIMAS
   2014 m. rugpjūčio 4 d.
   kuriuo dėl Kuveito įrašo trečiųjų šalių ar jų dalių, iš kurių į Sąjungą leidžiama importuoti gyvus arklinių šeimos gyvūnus ir arklių rūšių gyvūnų spermą, kiaušialąstes ir embrionus, sąraše iš dalies keičiamas Sprendimo 2004/211/EB I priedas
   
      
         (pranešta dokumentu Nr. C(2014) 5440)
      
   
   (Tekstas svarbus EEE)
   
      (2014/523/ES)
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1992 m. liepos 13 d. Tarybos direktyvą 92/65/EEB, nustatančią gyvūnų sveikatos reikalavimus, reglamentuojančius prekybą Bendrijoje gyvūnais, sperma, kiaušialąstėmis bei embrionais, kuriems netaikomi gyvūnų sveikatos reikalavimai, nustatyti specialiose Bendrijos taisyklėse, nurodytose Direktyvos 90/425/EEB A priedo I dalyje, bei jų importą į Bendriją (1), ypač į jos 17 straipsnio 3 dalies a punktą,
   atsižvelgdama į 2009 m. lapkričio 30 d. Tarybos direktyvą 2009/156/EB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą (2), ypač į jos 12 straipsnio 1 ir 4 dalis, 19 straipsnio įžanginį sakinį ir a bei b punktus,
   kadangi:
   
               (1)
            
            
               Direktyvoje 2009/156/EB nustatyti gyvūnų sveikatos reikalavimai, taikytini į Sąjungą importuojamiems gyviems arklinių šeimos gyvūnams. Be kita ko, šioje direktyvoje nustatyta, kad arklinių šeimos gyvūnus importuoti į Sąjungą leidžiama tik iš tų trečiųjų šalių, kuriose šešis mėnesius nenustatyta įnosių atvejų;
            
         
               (2)
            
            
               Komisijos sprendime 2004/211/EB (3) pateiktas trečiųjų šalių ir jų teritorijų, iš kurių valstybės narės privalo leisti laikinai įvežti registruotus žirgus, pakartotinai įvežti registruotus žirgus po jų laikino eksporto, importuoti registruotus arklinių šeimos gyvūnus ir veislei bei produkcijai skirtus arklinius gyvūnus, sąrašas ir nustatytos arklinių šeimos gyvūnų importo iš trečiųjų šalių sąlygos;
            
         
               (3)
            
            
               po to, kai Kuveite 2010 m. buvo nustatytas įnosių ligos atvejis, Komisija priėmė Komisijos sprendimą 2010/776/ES (4), kuriuo sustabdė registruotų arklių importą iš Kuveito. Kuveitas pateikė informaciją, įrodančią, kad liga buvo sėkmingai išnaikinta ir kad po vėliausio atvejo, patvirtinto 2010 m. gruodžio 19 d., atliekant nuolatinę visos arklinių šeimos gyvūnų populiacijos stebėseną naujų atvejų nenustatyta;
            
         
               (4)
            
            
               kadangi po vėliausio įnosių ligos atvejo Kuveite praėjo daugiau nei šeši mėnesiai, tikslinga leisti registruotus arklius iš tos šalies laikinai įvežti, pakartotinai įvežto po laikino eksporto ir importuoti. Todėl Sprendimo 2004/211/EB I priedo Kuveito įrašas turėtų būti atitinkamai iš dalies pakeistas;
            
         
               (5)
            
            
               todėl Sprendimo 2004/211/EB I priedas turėtų būti atitinkamai iš dalies pakeistas;
            
         
               (6)
            
            
               šiame sprendime numatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2004/211/EB I priedo įrašas, skirtas Kuveitui, pakeičiamas taip:
   
      
                  „KW
               
               
                  Kuveitas
               
               
                  KW-0
               
               
                  Visa šalies teritorija
               
               
                  E
               
               
                  X
               
               
                  X
               
               
                  X
               
               
                  —
               
               
                  —
               
               
                  —
               
               
                  —
               
               
                  —
               
               
                  —“
               
               
                   
               
            
   2 straipsnis
   Šis sprendimas skirtas valstybėms narėms.
   
      Priimta Briuselyje 2014 m. rugpjūčio 4 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  OL L 268, 1992 9 14, p. 54.
   
      (2)  OL L 192, 2010 7 23, p. 1.
   
      (3)  2004 m. sausio 6 d. Komisijos sprendimas 2004/211/EB, nustatantis trečiųjų šalių ir jų teritorijos dalių, iš kurių valstybės narės leidžia importuoti gyvus arklinių šeimos gyvūnus ir arklių rūšių spermą, kiaušialąstes ir embrionus, sąrašą ir iš dalies pakeičiantis sprendimus 93/195/EEB ir 94/63/EB (OL L 73, 2004 3 11, p. 1).
   
      (4)  2010 m. gruodžio 15 d. Komisijos sprendimas 2010/776/ES, kuriuo iš dalies keičiami Sprendimo 2004/211/EB Brazilijos, Kuveito ir Sirijos, įtrauktų į trečiųjų šalių ar jų dalių, iš kurių į Europos Sąjungą leidžiama įvežti gyvus arklinių šeimos gyvūnus ir arklių rūšių gyvūnų spermą, kiaušialąstes ir embrionus, sąrašą, grafų įrašai (OL L 332, 2010 12 16, p. 38).